
Proiect UE



Cu privire la aprobarea Recomandării
privind monitorizarea și reducerea prezenței 
contaminanților (micotoxine, metale grele și
poluanți organici persistenți) în produsele
destinate hranei animalelor

Prezentul proiect de Ordin:
- transpune Recomandarea Comisiei din 17 august 2006 privind prezența deoxinivalenolului, zearalenonei, ochratoxinei A, T-2 și HT-2 și a fumonizinelor în produsele destinate hranei animalelor, CELEX: 32006H0576, publicat în Jurnalul Oficial al Uniunii Europene L 229 din 23 august 2006, așa cum a fost modificat ultima oară prin Recomandarea (UE) 2016/1319 al Comisiei din 29 iulie 2016;
- transpune Recomandarea (UE) 2016/1110 a Comisiei din 28 iunie 2016 privind monitorizarea prezenței nichelului în hrana pentru animale, CELEX: 32016H1110, publicat în Jurnalul Oficial al Uniunii Europene L 183/68, din 8 iulie 2016;
- transpune Recomandarea Comisiei din 20 mai 2022 privind monitorizarea prezenței arsenicului anorganic în furajele, CELEX: 32022H0523(01), publicat în Jurnalul Oficial al Uniunii Europene C206/1, din 23 mai 2022.
ORDON:

1. Se aprobă:
1.1. Recomandare privind prezența deoxinivalenolului, zearalenonei, ochratoxinei A, T-2 și HT-2 și a fumonizinelor în produsele destinate hranei animalelor, conform anexei nr. 1;
1.2. Recomandare privind monitorizarea prezenței nichelului în hrana pentru animale, conform anexei nr. 2;
1.3. Recomandare privind monitorizarea prezenței arsenului anorganic în hrana pentru animale, conform anexei nr. 3;
2. Controlul asupra executării prezentului ordin se pune în sarcina Agenției Naționale pentru Siguranța Alimentelor.

3. Prezentul ordin intră în vigoare la 3 luni din data publicării în Monitorul Oficial al Republicii Moldova.




Ministru agriculturii
și industriei alimentare	Ludmila CATLABUGA





Aprobat
prin Ordinul ministrului agriculturii
si industriei alimentare nr.    /2026


Anexă nr. 1
la Ordinul nr.___/____

Recomandare privind prezența deoxinivalenolului, zearalenonei, ochratoxinei A, T-2 și HT-2 și a fumonizinelor în produsele destinate hranei animalelor

Prezenta Recomandare transpune Recomandarea Comisiei din 17 august 2006 privind prezența deoxinivalenolului, zearalenonei, ochratoxinei A, T-2 și HT-2 și a fumonizinelor în produsele destinate hranei animalelor, CELEX: 32006H0576, publicat în Jurnalul Oficial al Uniunii Europene L 229 din 23 august 2006, așa cum a fost modificat ultima oară prin 	Recomandarea (UE) 2016/1319 al Comisiei din 29 iulie 2016.
1. Autoritatea competentă ar trebui, cu implicarea activă a operatorilor din domeniul hranei pentru animale, să intensifice monitorizarea prezenței deoxinivalenolului, zearalenonei, ochratoxinei A și fumonizinei B1 + B2, toxinei T-2 și HT-2 în cereale și produse din cereale destinate hranei animalelor și furajelor combinate.
2. Autoritatea competentă ar trebui să se asigure că probele sunt analizate simultan pentru detectarea prezenței deoxinivalenolului, zearalenonei, ochratoxinei A, fumonizinei B1 + B2 și toxinelor T-2 și HT-2, pentru a permite evaluarea gradului de co-apariție.
3. Autoritatea competentă ar trebui să acorde o atenție deosebită prezenței acestor micotoxine în subprodusele sau coprodusele provenite din producția de alimente destinate hranei animalelor.
4. Autoritatea competentă ar trebui să se asigure că rezultatele analitice sunt furnizate în mod regulat sistemului centralizat de colectare a datelor din cadrul autorității competente, în vederea compilării lor într-o bază de date unică la nivel național.
5. Autoritatea competentă ar trebui să se asigure că valorile orientative, astfel cum sunt stabilite în anexă, sunt aplicate pentru evaluarea acceptabilității furajelor combinate și a cerealelor și produselor din cereale destinate hranei animalelor. În ceea ce privește fumonizina B1 + B2, autoritatea competentă ar trebui să aplice aceste valori orientative începând cu 1 octombrie 2006.
[bookmark: _GoBack]

6. Autoritatea competentă ar trebui să se asigure, în special, că operatorii din domeniul hranei pentru animale utilizează în sistemul lor de analiză a riscurilor și a punctelor critice de control (Hazard Analysis and Critical Control Points (HACCP)), valorile orientative menționate la pct. 5 pentru a determina limitele critice la punctele critice de control care diferențiază acceptabilitatea de inacceptabilitate, pentru prevenirea, eliminarea sau reducerea pericolelor identificate.
7. La aplicarea acestor valori orientative, autoritatea competentă ar trebui să țină cont de faptul că valorile orientative pentru cereale și produse din cereale au fost stabilite pentru speciile de animale cele mai tolerante și, prin urmare, trebuie considerate valori orientative superioare.
8. În ceea ce privește hrana animalelor destinate animalelor mai sensibile, autoritatea competentă ar trebui să se asigure că producătorii hranei pentru animale aplică valori orientative mai scăzute pentru cereale și produse din cereale, ținând cont de sensibilitatea speciilor animale și permițând respectarea valorilor orientative stabilite pentru furajele combinate destinate acestor specii de animale. 

Anexa 
la Recomandare privind prezența deoxinivalenolului, 
zearalenonei, ochratoxinei A, T-2 și HT-2 și
 a fumonizinelor în produsele destinate
 hranei animalelor


Valori orientative
	Micotoxină
	Produse destinate hranei animalelor
	Valoare orientativă în mg/kg (ppm) referitoare la un furaj cu un conținut de umiditate de 12 %

	Deoxinivalenol
	Materii prime pentru furaje  (1)
	

	
	Cereale și produse din cereale  (2), cu excepția subproduselor din porumb
	8

	
	Subproduse de porumb
	12

	
	Furaje combinate, cu excepția
	5

	
	furaje combinate pentru porci
	0,9

	
	furaje combinate pentru viței (< 4 luni), miei, iezi și câini
	2

	Zearalenonă
	Materii prime pentru furaje  (1)
	

	
	Cereale și produse din cereale  (2), cu excepția subproduselor din porumb
	2

	
	 Subproduse de porumb
	3

	
	Furaje combinate pentru:
	

	
	 purcei, scrofițe tinere, căței, pisoi, câini și pisici pentru reproducere
	0,1

	
	câini și pisici adulte, altele decât cele destinate reproducerii
	0,2

	
	scroafe și porci la îngrășat
	0,25

	
	viței, bovine de lapte, ovine (inclusiv miei) și caprine (inclusiv iezi)
	0,5

	Ochratoxină A
	Materii prime pentru furaje  (1)
	

	
	Cereale și produse din cereale  (2)
	0,25

	
	Furaje combinate pentru:
	

	
	porci
	0,05

	
	păsări de curte
	0,1

	
	pisici și câini
	0,01

	Fumonizina B1+B2
	Materii prime pentru furaje  (1)
	

	
	porumb și produse din porumb  (3)
	60

	
	Furaje combinate pentru:
	

	
	porci, cai ( ecvidee ), iepuri și animale de companie
	5

	
	pește
	10

	
	păsări de curte, viței (< 4 luni), miei și iezi
	20

	
	rumegătoare adulte (> 4 luni) și nurci
	50

	Toxina T-2 + HT-2
	Hrană combinată pentru pisici
	0,05

	(1) Trebuie acordată o atenție deosebită cerealelor și produselor din cereale administrate direct animalelor, astfel încât utilizarea lor în rația zilnică să nu ducă la expunerea animalului la un nivel mai ridicat al acestor micotoxine decât nivelurile de expunere corespunzătoare în cazul în care în rația zilnică se utilizează doar furaje complete.
(2) Termenul „Cereale și produse din cereale” include nu numai materiile prime pentru furaje enumerate la rubrica 1 „Boabe de cereale și produse derivate din acestea” din lista materiilor prime pentru furaje menționată în anexa nr. 8 la Cerințe sanitar-veterinare față de hrana pentru animale, aprobate prin Hotărârea Guvernului nr. 910/2020cu privire la aprobarea Cerințelor sanitar-veterinare față de hrana pentru animale, ci și alte materii prime pentru furaje derivate din cereale, în special furaje furajere și furaje grosiere.
(3) Termenul „Porumb și produse din porumb” include nu numai materiile prime pentru furaje enumerate la rubrica 1 „Cereale și produse derivate din acestea” din lista materiilor prime pentru furaje menționată în partea C a anexei nr. 8 la Cerințe sanitar-veterinare față de hrana pentru animale, aprobate prin Hotărârea Guvernului nr. 910/2020 cu privire la aprobarea Cerințelor sanitar-veterinare față de hrana pentru animale, ci și alte materii prime pentru furaje derivate din porumb, în special furaje și furaje grosiere din porumb.








Anexă nr. 2
la Ordinul nr.    /____


Recomandare privind monitorizarea prezenței nichelului în hrana pentru animale

Prezenta Recomandare transpune Recomandarea (UE) 2016/1110 a Comisiei din 28 iunie 2016 privind monitorizarea prezenței nichelului în hrana pentru animale, CELEX: 32016H1110, publicat în Jurnalul Oficial al Uniunii Europene L 183, din 8 iulie 2016.

1. Având în vedere prevederile din Legea nr. 221/2007 privind activitatea sanitară veterinară, în special art. 36 alin. 3 și 6, întrucât:
1.1. prezența nichelului (Ni) în hrana pentru animale poate apărea atât din surse naturale, cât și antropice. În plus, anumite materii prime destinate hranei pentru animale conțin nichel metalic, deoarece acesta este utilizat drept catalizator în procesul de producție;
1.2. conform evaluărilor Grupului științific pentru contaminanții din lanțul alimentar (CONTAM) din cadrul Autorității Europene pentru Siguranța Alimentară (EFSA), deși riscul pentru sănătatea animală cauzat de Ni în furaje este minim, există o preocupare privind expunerea umană. Se evidențiază un risc potențial pentru populația tânără și pentru persoanele cu sensibilitate la nichel, motiv pentru care contribuția alimentelor de origine animală la expunerea totală nu trebuie subestimată în cadrul monitorizării siguranței alimentare;
1.3. s-a constatat că datele actuale privind prezența nichelului (Ni) în hrana pentru animale, utilizate în evaluările europene, provin dintr-un număr limitat de regiuni și nu reflectă neapărat specificul pedoclimatic al Republicii Moldova. Având în vedere că nivelul de Ni din furaje este strâns legat de compoziția solului local, este necesară o monitorizare națională pentru a stabili date reprezentative pentru teritoriul Republicii Moldova;
1.4. prin urmare, este necesar să se monitorizeze prezența Ni în hrana pentru animale la nivelul întregii UE înainte de a se lua în considerare stabilirea unor niveluri maxime de Ni în hrana pentru animale sau orice alte măsuri de gestionare a riscurilor necesare pentru a asigura un nivel ridicat de protecție a sănătății umane și animale.
2. Adoptă prezenta Recomandare:
2.1. ar trebui ca autoritatea competentă, cu implicarea activă a operatorilor din domeniul hranei pentru animale, să monitorizeze prezența Ni în hrana pentru animale.
2.2. pentru a se asigura faptul că probele sunt reprezentative pentru lotul care face obiectul prelevării, autoritatea competentă ar trebui să urmeze procedura de prelevare 


de probe prevăzută în anexa nr.3 la Metode de analiză pentru controlul nutrețurilor. aprobate prin Hotărârea Guvernului nr. 686/2012;
2.3. autoritatea competentă ar trebui să se asigure că rezultatele analizelor sunt comunicate cu regularitate către EFSA și alte instituții relevante, în conformitate cu angajamentele de stat candidat la UE. Raportarea datelor se va face periodic (anual), utilizând formate standardizate compatibile cu sistemul Standard Sample Description (SSD), pentru a asigura recunoașterea datelor moldovenești la nivel european. Termenele de raportare vor fi corelate cu Programul Național de Monitorizare a Reziduurilor, aprobat anual prin ordin al Directorului General al autorității competente.





Anexă nr. 3
la Ordinul nr.    /____


Recomandare privind monitorizarea prezenței arsenului anorganic în hrana pentru animale

Prezenta Recomandare transpune Recomandarea Comisiei din 20 mai 2022 privind monitorizarea prezenței arsenicului anorganic în furajele, CELEX: 32022H0523(01), publicat în Jurnalul Oficial al Uniunii Europene C206/1, din 23 mai 2022.

1. Având în vedere prevederile Legii nr. 221/2007 privind activitatea sanitar-veterinară și Cerințele sanitare veterinare față de hrana pentru animale, aprobate prin Hotărârea Guvernului nr. 910/2020, întrucât:
1.1. formele anorganice și organice ale arsenului diferă în mod semnificativ în ceea ce privește toxicitatea lor, compușii organici ai arsenului prezentând un potențial toxic foarte scăzut. Prin urmare, efectele adverse posibile ale arsenului asupra sănătății animale (și umane) sunt determinate de fracțiunea anorganică dintr-un anumit produs de hrană pentru animale (sau alimentar). În materiile prime destinate hranei animalelor cum ar fi peștii, alte animale acvatice și produsele derivate din acestea, precum și algele și produsele derivate din acestea, arsenul este prezent predominant în forme organice. Datele care raportează numai arsenul total din astfel de materii prime destinate hranei animalelor sunt dificil de interpretat în ceea ce privește potențialul de a provoca efecte adverse.
1.2. anexa nr. 7 la Cerințele sanitar-veterinare față de hrana pentru animale, aprobate prin Hotărârea Guvernului 910/2020 stabilește niveluri maxime pentru arsen într-o gamă largă de produse destinate hranei animalelor. Nivelurile maxime se referă la arsenul total, deoarece, la stabilirea nivelurilor maxime de arsen din hrana pentru animale, nu a fost disponibilă nicio metodă de analiză de rutină pentru analizarea separată a arsenului anorganic și numai nivelul arsenului total a putut fi analizat în mod regulat.
1.3. laboratorul de referință pentru metale și compuși azotați a confirmat că sunt disponibile metode de analiză de rutină pentru arsenul anorganic din hrana pentru animale de origine marină, animală și vegetală, dar nu și din matricele de furaje minerale. Cu toate acestea, în furajele minerale, arsenul va fi prezent în formă anorganică și, prin urmare, determinarea arsenului total din aceste matrice de furaje este o bună estimare a concentrației de arsen anorganic;
1.4. în baza de date a autorității competente sunt disponibile doar date limitate privind prezența arsenului anorganic în hrana pentru animale;
1.5. prin urmare, este oportună să se monitorizeze prezența arsenului anorganic în hrana pentru animale pe întreg teritoriul Republicii Moldova înainte de a lua în considerare stabilirea nivelurilor maxime de arsen anorganic din anumite produse de 


hrană pentru animale sau a oricăror alte măsuri de gestionare a riscurilor necesare pentru a asigura un nivel ridicat de protecție a sănătății animale și umane.
2. Recomandă următoarele:
2.1. autoritatea competentă, cu implicarea activă a operatorilor din domeniul hranei pentru animale, trebuie să monitorizeze prezența arsenului anorganic în hrana pentru animale. Se recomandă determinarea, în cadrul acelorași probe, a conținutului total de arsen în vederea determinării raportului dintre prezența arsenului anorganic și a arsenului total;
2.2. în special, trebuie prelevate probe din următoarele materii prime destinate hranei animalelor și furaje combinate:
2.2.1. făină din iarbă, lucernă uscată și trifoi uscat;
2.2.2. pulpă de sfeclă (de zahăr) uscată și pulpă de sfeclă (de zahăr) uscată (melasată);
2.2.3. turtă din miez de palmier;
2.2.4. pește, alte animale acvatice și produse derivate din acestea;
2.2.5. făină de alge și materii prime destinate hranei animalelor derivate din alge;
2.2.6. furaje combinate care conțin pește, alte animale acvatice și produse derivate din acestea și/sau făină de alge și materii prime destinate hranei animalelor derivate din alge;
2.3. pentru a se asigura faptul că probele sunt reprezentative pentru lotul care face obiectul prelevării, autoritatea competentă trebuie să urmeze procedura de prelevare de probe prevăzută metode de analiză pentru controlul nutrețurilor, aprobate prin Hotărârea Guvernului nr. 686/2012;
2.4. autoritatea competentă trebuie să se asigure cu transmiterea periodică a rezultatelor analizelor către baza de date centralizată a Autorității Europene pentru Siguranța Alimentară (EFSA). Raportarea se va efectua anual, conform calendarului stabilit de comun acord, utilizând formatul standardizat de transmitere a datelor (Standard Sample Description – SSD2) pentru alimente și hrana pentru animale, precum și în conformitate cu cerințele tehnice specifice de raportare stabilite la nivel european.

